ສຫລ ຮຽກ​ຮ້ອງ​ ໃຫ້​ມີ​ການ​ສະ​ໜັບ​ສະ​ໜຸນ ຕໍ່​ຢູ​ເຄ​ຣນ ທ່າມ​ກາງ ​ການ​ເຂົ້າ​ຮຸກ​ຮານ ​ຂອງ​ຣັດ​ເຊຍ
ທີ່​ວໍຊີງ​ຕັນ ໂຄສົກ ກະ​ຊ​ວງ​ການ​ຕ່າງ​ປະ​ເທດ ​ສະ​ຫະ​ລັດ ທ່ານ​ນາງ​ແຮ​ເທີ​ຣ໌ ນາວ​ເອີ​ຣ໌ດ ກໍ​ໄດ້​ກ່າວ​ປະ​ນາມ ​ການ​ເອົາ​ບາດ​ກ້າວ​ຂອງມົສກູ ເຊັ່ນ​ກັນ.
ໃນທ່າມກາງຄວາມຕຶງຄຽດລະຫວ່າງຣັດເຊຍ ກັບຢູເຄຣນນັ້ນ, ກະຊວງການຕ່າງ ປະເທດ ໄດ້ປະນາມຄວາມປະພຶດ ທີ່ເປັນການຮຸກຮານຕໍ່ຢູເຄຣນ ຂອງຣັດເຊຍ ແລະກ່າວວ່າ ສະຫະລັດ ສືບຕໍ່ສະໜັບສະໜຸນຄວາມເປັນອະທິປະໄຕ ຂອງເຂດນໍ້າ ແດນດິນຂອງຢູເຄຣນ ຊິນດີ ເຊນຕ໌ ນັກຂ່າວແຫ່ງຊາດຂອງວີໂອເອ ມີລາຍງານ ກ່ຽວກັບເລື້ອງນີ້ ຊຶ່ງວັນນະສອນ ຈະມີລາຍລະອຽດມາສະເໜີທ່ານໃນອັນດັບຕໍ່ໄປ ຣັດເຊຍກ່າວຫາພວກທະຫານເຮືອຢູເຄຣນວ່າ ລ່ວງລໍ້າເຂດແດນເຂົ້າໄປໃນນ່ານນ້ຳ ຂອງຣັດເຊຍ ທັງເມີນເສີຍຕໍ່ການເຕືອນ ຈາກເຈົ້າໜ້າທີ່ຍາມຝັ່ງຈຶ່ງໄດ້ຖືກຕັດສິນຄຸມ ຂັງພວກເຂົາເຈົ້າໄວ້ເປັນເວລາ 2 ເດືອນ ການຕັດສິນດັ່ງກ່າວ ໄດ້ສ້າງຄວາມໂມໂຫ ໃຫ້ປະທານາທິບໍດີຢູເຄຣນ ທ່ານເປໂຕຣ ໂປໂຣເຊັງໂກ ຜູ້ຊຶ່ງ ຮວມຢູ່ກັບບັນດາຜູ້ນຳ ຢູໂຣບ ທີ່ຮຽກຮ້ອງໃຫ້ມີການລົງໂທດຈາກພວກຕາເວັນຕົກ ຕໍ່ຣັດເຊຍເພີ້ມຂຶ້ນ ທີ່ວໍຊີງຕັນ ໂຄສົກກະຊວງການຕ່າງປະເທດສະຫະລັດ ທ່ານນາງແຮເທີຣ໌ ນາວເອີຣ໌ດ ກໍໄດ້ກ່າວປະນາມການເອົາບາດກ້າວຂອງ ມົສກູ ເຊັ່ນກັນ ທ່ານນາງນາວເອີຣ໌ດ ກ່າວວ່າ “ມັນແມ່ນການເພີ້ມທະວີຂຶ້ນທີ່ເປັນອັນຕະລາຍ ຂອງຣັດເຊຍ ທີ່ມີນິໄສຮຸກຮານກ້າວລ້າວ ຕໍ່ຢູເຄຣນ ສະຫະລັດ ແມ່ນສືບຕໍ່ ສະໜັບສະໜຸນຄວາມເປັນອະທິປະໄຕຂອງຢູເຄຣນ ທັງ ລັດຖະມົນຕີ ແລະປະທາ ນາທິບໍດີ ແມ່ນມີສາຍພົວພັນຢ່າງແໜ້ນແກ່ນກັບລັດຖະບານຂອງຢູເຄຣນ ໂດຍສະເພາະກັບ ປະທານາທິບໍດີໂປໂຣເຊັງໂກ ” ທ່ານນາງນາວເອີຣ໌ດ ກ່າວວ່າ ລັດຖະມົນຕີກະຊວງການຕ່າງປະເທດ ທ່ານໄມຄ໌ ພອມພຽວ ກຳລັງມຸ່ງໜ້າໄປຍັງບຣັສໂຊລ ໃນສັບປະດາໜ້າ ເພື່ອເຂົ້າຮ່ວມກອງ ປະຊຸມຂອງອົງການເນໂຕ, ແລະວ່າ ຢູເຄຣນ ຈະເປັນຫົວຂໍ້ຫຼັກ ຂອງການໂອ້ລົມ ສົນທະນາກັນ ທ່ານນາງ ໄດ້ຮຽກຮ້ອງໃຫ້ຢູໂຣບກະທຳຫຼາຍຂຶ້ນ ໃນການຊ່ອຍ ເຫຼືອ ຄຽບວ໌ ນອກນັ້ນ ພວກນັກຊ່ຽວຊານການຕ່າງປະເທດຈຳນວນບໍ່ໜ້ອຍ ກໍຍັງໄດ້ກ່າວ ປະນາມຣັດເຊຍ ສຳລັບການເພີ້ມຄວາມຕຶງຄຽດນີ້ ທ່ານແຈນ ຊູໂຣຕ໌ຈັກ (Jan Surotchak) ຈາກສະຖາບັນຣີພັບບລີກັນ ອິນເຕີແນ ເຊີນເນິລ ກ່າວວ່າ ທ່ານຊູໂຣຕ໌ຈັກ ກ່າວວ່າ ມົສກູ ໄດ້ພະຍາຍາມ ທີ່ຈະເຮັດໃຫ້ຢູເຄຣນ ບໍ່ທຸ່ນທ່ຽງ ບໍ່ມີສະຖຽນລະພາບ ໃນຮອບ 5 ປີ ຜ່ານມາ ທ່ານແຈນ ຊູໂຣຕ໌ຈັກ ໄດ້ກ່າວຕື່ມວ່າ ນັກຊ່ຽວຊານບາງຄົນ ຍັງເຕືອນວ່າ ຄວາມເຄັ່ງຕຶງທີ່ວ່ານີ້ ອາດເພີ້ມທະວີຄູນ ແບບຈະຄວບຄຸມບໍ່ໄດ້ ທ່ານລຸຄ ຄອຟຟີ ຈາກມູນນິທິມູນເຊື້ອ ຫຼື Heritage Foundation ກ່າວວ່າ ທ່ານຄອຟຟີ ກ່າວວ່າ ສະຖານະການໃນປັດຈຸບັນນີ້, ທຸກຄົນ ມີຄວາມຈຳເປັນທີ່ ຈະຈົດຈຳໄວ້ວ່າ ມັນແມ່ນຣັດເຊຍ ທີ່ຮຸກຮານຢູເຄຣນ ໃນປີ 2014 ແລະຣັດເຊຍ ກໍໄດ້ເຂົ້າຍຶດຄອງໄຄຣເມຍ ທ່ານໄດ້ຮຽກຮ້ອງໃຫ້ມີການຕອບໂຕ້ຢ່າງແຂງແຮງ ຈາກປະທານາທິບໍດີທຣຳ